Kirsi Svärd

Kirsi Marketta Svärd (s. 23. lokakuuta 1961 Tampere) on suomalainen muotoilijaTeollinen muotoilija Kirsi Svärd: Onnistunut tuote on käteen ja silmään sopiva. Turun Sanomat, 24.5.2009. Viitattu 10.5.2011.. Hän on suunnitellut esineitä pienistä pipeteistä kodinkoneisiin. Orakselle hän on suunnitellut useita hanamallistoja, kuten Oras Vega, Oras Vienda ja Oras Cubista. Svärd suunnittelee koteihin sisustamiseen ja rakentamiseen liittyviä tuotteita, sairaaloihin laboratoriotuotteita ja teollisuuteen tuotantolinjaosastoja. 

Hän valmistui teolliseksi muotoilijaksi vuonna 1988 Kuopion käsi- ja taideteollisuusakatemiasta. Vuosina 1988–1990 hän työskenteli teollisena muotoilijana turkulaisessa Ergonomia Design -yrityksessä. Ergonomia Design ja Destem fuusioituivat vuonna 1990 ED-Design Oy:ksi, jossa Svärd työskenteli pitkään.Oras designers - Kirsi Svärd , viitattu 10.5.2011. Vuonna 2019 Svärd aloitti design managerina Lappsetissa. Svärd valittiin Vuoden teolliseksi muotoilijaksi 2014.Kirsi Svärd valittiin vuoden teolliseksi muotoilijaksi. Yle. Viitattu 29.7.2016.

Lähteet

Luokka:Suomalaiset muotoilijat
Luokka:Vuonna 1961 syntyneet
Luokka:Elävät henkilöt